La decisió del govern català de revocar ahir la cogestió de centres de Benestar Social amb els ajuntaments, avançada ahir per l'AVUI, va provocar ahir una forta polèmica entre els socialistes. El president de la Federació de Municipis de Catalunya (FMC), el socialista Manuel Bustos, va reaccionar amb contundència i va donar per "trencada" la confiança entre els ajuntaments i la Generalitat per aquesta decisió. Bustos, que com a alcalde de Sabadell va ser un dels que va assumir en el seu moment el traspàs, va expressar la seva esperança que "això no sigui un element protagonista de l'acció de govern", en el qual veu un "interès polític fraccionat", en al·lusió a ERC. Ahir el govern va decidir tirar enrere la cogestió d'aquests centres per implantar una nova xarxa d'equipaments en una acció de govern que depèn ara del departament de Governació. El president de la FMC va demanar que el govern tingui amb els ajuntaments la mateixa confiança que els catalans demanen a Espanya per obtenir competències, recursos i poder decidir el futur. La posició crítica de Bustos és compartida per altres membres de l'aparell del partit, com el president de la diputació de Barcelona, Celestino Corbacho. Grups parlamentaris Tant el grup parlamentari del PSC com el d'ICV han acollit amb recel el retorn de les oficines a la Generalitat, tal com sempre han defensat ERC i CiU per formar una xarxa nacional. I d'aquesta manera ho van mostrar a la tarda al faristol del Parlament mentre alhora intentaven no qüestionar el govern. El portaveu socialista Joan Ferran va donar suport a la rectificació de l'executiu tripartit, però alhora va proposar que en paral·lel es busqui una solució final consensuada entre la Generalitat i els ajuntaments. L'ecosocialista Jaume Bosch va reclamar que Puigcercós es posi en contacte amb les associacions municipals, mentre donava suport a la FMC. "L'opinió que emeti la FMC la traslladarem al govern", va assegurar. Tot el contrari opinaven el republicà Joan Ridao i el convergent Felip Puig, apostant perquè la Generalitat disposi d'una xarxa pròpia d'equipaments cívics. Puig va afegir que espera que Puigcercós no en faci clientelisme. http://www.avui.cat/avui/diari/docs/index4.htm
Suposo que amb notícies com aquestes queda clar que en un govern de coalició totes les parts cedeixen una mica i no sempre surt gunayat el mateix. Sincerament penso que el temps acabarà fent bona l´Entesa.
Ja ho veurem. En tot cas, segons la meva opinió, en aquests moments la balança és molt desfavorable. Tant de bo canviï. 
Aspectes negatius del govern? Jo només trobaria el de la llei de dependència i és un cas molt complicat ja que és o defensar les competècies o deixar sense recursos econòmics a molts catalans i catalanes dependents.
Sobre la llei de dependència, si el govern espanyol està disposat a posar diners (recaptats dels nostres impostos) ho pot fer igualment sense envair competències. Posa els diners; Catalunya gestiona i el govern espanyol es fa una foto per a vendre la iniciativa i no cal retallar l'estatut per la via de la invasió de competències. 
Si clar això seria l´escenari somiat, que ens ho pagués l´estat i la titularitat fos nostre però ves a Madrid amb aquesta proposta i em sembla que no pararan de riure en semanes. 
O sigui que només ens donen els diners (espoliats) si ens deixem retallar competències, oi ? Fantàstic. Doncs renunciem a la generalitat, que ens governin des de Madrid i així tindrem totes les inversions del món i fins i tot compliran les inversions pressupostades a canvi que algú els aprovi els pressupostos. Vendre's l'autogovern per un plat de llenties, et sona ? 
Realment és molt trist però la vida és dura... Si tenim quasi el mateix finançament que l´any 79, no podem somiar en quedar-nos totes les competencies o la cosa petarà. Per això era VITAL tenir la clau de la caixa. 
Efectivament, el que és vital és la clau de la caixa. Però les competències també són importants i no podem anar perdent-les. Com ja he dit més avall, de moment ja ens han laminat competències, i ja veurem si ens acaben donant els diners. I ja veurem si l'any que ve tornen a donar diners o un cop ja ens han pres les competències tornen a tancar l'aixeta. I per cert, ERC podria haver tret aquests diners del PSOE a canvi dels pressupostos aprovats. Perquè de moment ha donat el seu sí Gratis total. Abans la gent reia de la política del peix al cove, però com a mínim era a canvi d'alguna cosa (trànsit pels mossos, gestió dels ports, presons, 15% IRPF, 30% IRPF). ERC podria haver tret alguna cosa del PSOE, no ? Més diners per no haver d'acceptar retallades de competències potser ? Els que titllaven de botiflers als de CiU, sovint amb raó, si són coherents ara hauran de començar a fer-ho amb ERC. I si ara això ho titlles de bany de realitat o dius que la vida és dura, doncs potser abans també ho era... 
Exacte, l estatut aprovat pel Mas i el ZP és la política del peix al cove i del regateig constant assegurat durant 25 anys més amb el consentiment del 75% del poble de Catalunya + un 10% del PP. La realitat ens diu que ara haurem d´anar trempejant durant un temps fins que no poguem obrir alguna altre porta. I sobre el que feia CIU de la política del peix al cove, el drama és que la feia amb majoria absoluta i en canvi ERC ara la fa amb 21 diputats. Ja et dic jo que si ERC algun dia treu més d´un milió de vots i majoria absolua no es dedicarà a fer polítiques de peix al cove.
T'equivoques de concepte. La política de peix al cove es feia amb els vots al parlament espanyol. No amb la majoria absoluta al parlament català. Una cosa no té a veure amb l'altra. Jo estic parlant de la força política al Congrés a Madrid, on ERC+CiU fa tres anys que poden aconseguir del PSOE per a Catalunya molt més del que han aconseguit. Perquè ERC ha donat suport a pressupostos a canvi de ... ben poca cosa o res. Per si de cas et recordo que jo vaig estar activament denunciant i movent-me contra l'estatut retallat.